Fragment of Bede's Ecclesiastical History
Augtar inna healathan sa Béid huasalsacart ecnaid fer
ratha De i n-ecna & i crabud. Fuair Beid dano forthachtaigthid
.i. Alpin in t-ab rohairmitnech, in fer rohorcthe
trisna huile disciplu ina fer n-eolach Teodir epscoip &
Adrian inn abbad, ar rofogluind Alpín o descippluibh Griguir
nahí rogníthe hi cennuthaig Cantuariorum & isna
ferannaibh
comacraibhibh & ana fuair o sencassaibh na littre no o
tidnacul na senorach & rotharmhinuid Albín co
Béid innahí
rohasneid dó Nothelmus huasalsacart na hecailsi lundunensis
rodbo o littrib no o himaccalmaihh. IS é Nothelmus
tucastar epistil o Griguir nach o Róim co Saxano.
Is iat roforcan Albín comtis echlanta don sairse Beid
noibh. O thossach immorro na staire co creitem na Saxan o scribendaib na n-arsata adiu 's anall rofoglaind
Béid & rothinol. Daniel immorro episcopus Saxan
funetta
rofaidestar cuca o hepistlib stair a ceniuil fadéin & na
Saxain descertach & Inse Uechtæ.
Iris immorro intinscanta Merciorum Saxorum rafoglaim
corraba side tresna dá huasalsacart Ceddi & Cedda
& corohathnuiged treotha iris na Saxan airtherach .i. o
braithribh na manistrech rochumtaiged leo .i. Lestingæu.
Nahí rognithe hi cennathaig na Saxan airtherach arranic
rainn de o thidnaicthib na n-asartha, raind aile o atharcud inn abadh Hessi. Nahí immorro rognithe i lleith ra hiris
Críst hi cennathaig Lindis rohoglaind o guth biu in
t-uasalsacart Cimbericht. Tidnacla immorro Nordanimbrorum
.i. sencassa Saxan tuascertach, sochaide o fuair
seom & rostuc fein.
Britania insola occiani cui quondam Albion nomen erat ocht cet mile chemend ina fot .cc. ina lethet inna
himtimcell immorro .i. cuic mile sechtm mogat
fo hocht cethrachat. Oct cathracha fichet inti & cuic
berlai .i. Saxanberla & berla Brethnas & berla
Cruithnech & Goedelg & Laten.
Anno .xlo. natiuitatem Christi .i. cethracha bliadan ria
ngein Críst tanic Gaius Ilius i nn-Inis Bretan, co fargaib
a longa & a sluag in cet fecht, & co farcaib Labienus
tribunus. Ruc-som fo deoid giullu Inse Bretan.
Cluid Cessar in cethramad ri iar n-Iúil tanicc a n-Inis
Bretan co rranicc co h-Insi hOrc ab incarnacione Domini. clvi.
Marcus Antonius cona brathair .i. Lucio Aurilio Commodo
cretim i nn-Inis Bretan. Ab incarnatione Domini
.clxxx. ix. Seuerus Affer Tripolitanus tire tanic i n-Inis Bretan,
Leptis ainm a chathrach sin Affraic, in xuii. ri iar n-Iuil.
Is leis doronad clad Saxan. Atbath hi Cair Abroic.
Da mac occa .i. Bassianus & Geta. Ba sein rogabh
in rige, ainm dó Antonin, ab incarnatione Domini .cclxxxui.
Dioclisten in tres rí ar .xxx. iar nluil, & Maximen
tanic i nn-Inis Bretan. Is na haimsir rogab Carausius
rige Bretan .uii. mbliadna conidromarb Alectus, co rrogaib
side rige tri bliadna conidromarb Asclipidotus & ba ri
side re .x. bliadan.
Dicclisten i n-airthiur in domuin ac ingreim na Cristaide
& Maximen ina hiartur. Hissind ingreim-se forodomair
Alpan noeb & Aaron & Iuil airchinnech Cathrach Legionum.
Isind aimsir-se atbath Constans ri Bretan athair
Constantín meic Helinæ .i. caratben Constantín. Roscrib
Eutropius conid ann rogab Constantin a rige ar tus i
nn-Inis Bretan.
Dáig rogab a hathair flaithius Franc & Hespainech
i mbethaid Dioclisten ab incarnatione .ccclxui.
Gratianus cethrachad rí o
Iúil, is na haimsirside
rogab aræle Maxim rige Brettan ab incarnatione
Domini .cccxciiii.
Arcadius i rrige in domuin .i. mac Theothois in tres
rí ar .xl. iar n-Auguist. Pilagius Brit do gabail ersi &
do thogail na Crístaidi.
Ab incarnátione Domini .cccc. uii. Cethri bliadna .xl.
resin debliadain togla Roma o Helair rig na n-Goth rorigadh
Gratian coraid i m-Brethnaib & romarbad iartain. Constantín
iartain ri o anmain in choro innáas o inracus
conidromarb Constantinus Comes tre forcongru Honorii.
Tanic Constans a mac a manchaine & rogabh rige.
Robrissed tra Roim iartain millisimo .co. xlo. uiio.
bliadain o rocomtaiged. Is e sin crich flaithusa Rómán
for Inis Bretan, iar .cccclxx. bliadan o rogabh Iuil Inis
Bretan tra rosdigbatar Romanaigh imma miltnecht & nir
farcabsat ócbad no æs engna inti & rucsat Romanaigh
& nisleicset huadib etir. IS aire sin doronsat Goedil &
Cruithnig na da chiniud chomfochraibe sin braitt & creich
dibh. Dochuas o Bretnaib co n-epistlib co r-Romanchu
ar daig cobartha, & doruacht miltnecct calma cucu &
dorronad
clad accu dar in n-insi ri hucht Cruthnech & Goedel, &
dochuatar dia taig iartain. Fo cetoir tancatar na namait
& rothunsetar Bretnu amal gort abbaig. Rofaitte na techtairi
dorisse & doruacct legion do chobair Bretan &
rochathaigset
ri naimdibh Brettan & rohathnuged in cladh leo dorrigned
la Seuerus. Ba do clochaib in fecht sain
.i. uii.
traiged ina lethe & .xii. ina harde, o muir co mmuir a
fott. Tuir imda fair & daingnigther amal na tistais
dorís
dia cobair & lotar as. Otcualatar Goidil & Cruithnig
amal chono alta fo chairib dochuatar foithib ab incarnatione
Domini .cccc. xxui. Teothois Iunior post Honorium in
cethramad ri .xl. iar n-Auguist.
Palladius dochum n-Erenn a papa Celistino. Hi .xxxiii.
in Teothois-sin rucad epistil ina mbriathar-sa o Bretnaib
dochum in consuil diarbo ainm Cóetium .i. Nos repellunt
barbari ad mare, mare repellit ad barbaros. Inter hæc
oriuntur duo genera funerum, id est aut iugulamur aut
mergimur’’. Act cena ní tarsat Romanaig dia n-aid,
deithbir ón iarsinn aimsir-sin roboi Bledla & Attila da rig
na n-Umuneta hic inrud Román co romalartsatar cid
Eoroip uili & co tanicc gorta mor dia n-eis.
Marb immorro sochaide do Bretnaib do gortai iarna
slait ma n-uile biad do Cruthnibh & do Goedelaibh.
Tanic immed messa & toraid iarsin gortai sin. Ro assar
iartain oc Bretnaib fledogugud imda isin bliadain sin ropo
nessu. Rohassair assaide sarthol & etrad & follach
Dé &
ecailse. Tanic iartain plag tedma & comerge trom na
namat forro .i. na namait nua, Saxain a n-ainm side. Hi
trí longaib tra fotaib tancatar Saxain. Bretain immorro
cona ríg .i. Uertigern rogabsat Saxano na sid co l menmnach amal bid do ditin a t h.
Rochomoentadaigset immorro Saxain re Cruthentuaith
& re n-Goedelo & roinrætar Inis Bretan uili
&
doratsat fo gein cloidem & gæ a daine & a rigu
& a taisechu,
a treun & a fainn, a sacairt uasa n-altore & ni rith
nech
nosaiged forás mór iartain for Saxano.
Tri cinela saxan tancatar assin Germain .i. Saxain &
Angli & Iuti. Da chinel Iutarum Contuar & Uictuani
.
attrebthaig Insi Bechte, & na Saxain funedcha, cinel hi
comair dond insi sin. Da chenel na Saxan immorro
nairtheraig huile & na medonaig & na Saxain funeta.
D'Anglis immorro mediterreni .i. lucht Caíri Ebróc
&
Orthonimbri. Dib side na toisig robatar resind longis
.i. Orsa & Egist da mac Uectgilsi meic Guicthe meic
Guecta meic Uicta meic Uechta meic Uoden meic Frelub.
Heres Phelaig co mmor ind inbaid sin ac fuasnad Insi
Bretan co tanic German noeb cend na hecailsi Altadorensis
& Lupus Tricasenus a Franccaib co ro chobratar inn inis
tri rath & mirbuilib & dochuaid German fein hi
tosach in
chatha la Bretnu & roraidset na sloig ic dul isin cath
tre forchongru in chleirig Alleluia, & rotheithset na namait
fo chetoir. Doratsat Bretain do dermat cech olc fuaratar
& cach digail, conerrachtatar catha & debtha occo
fein,
& ní tharsat honoir dona sruithib robatar occo &
dochoid
dimmus & olc intib co rrici a sacartu & a clerchu,
&
ni leictis bretha na fírindi do faisnis dona Saxanaib
robátar
cid na n-oentaid fein, acht nocho derig Dia a thuaith
feissin choru lim rofuidestar in Dia sein forcetlaide ba
hinraccu rochreits etar. Ab incarnatione Domini do. lxxxo. uo.
Auric in cethramad rí ar .l. o Auguist i rrige in
domain. Cuius anno .xo. Gregorius sédem tenuit apostolicam.
Coica bliadan ar cét o thichtain Saxan co sein tanic
Augustin co sochaidi do Christaidib do phroicept brethri
De do Saxanaib. O doruachtatar Insi Tanatos dond leith
anaer do Chantia dochuatar techta uadib co h-Edelbrect
.i. ardrí Saxan descirt. Is and robói in Cantia.
Robói immorro muinter Augustin .xl. fer & robatar
etercertaide a f-Franccaib maroen ríu do muintir episcopi
Arelatensis .i. Etherius &rl. 
Roraidset na techta resin rig :‘O Roimh ronfáideg
& tucsamar degscél lind .i. flaithus cen hairchra donafib
chretit Isu Críst mac De bi.’ Rorecair in rí: ‘Doberthar
duibsi inní ricfaidthi a les cofesamarne ar comairle immon
cretem.’ Tanic clú na Cristaide a sétig .i. Bercta, do
cheníul ríg Franc, ar is amlaid dosfuc o thustidib coro
chometad smacht nemelnide na hirse. Epscop uasal hic
afriund di cach lai. Ludardus a hainm side. Tánic in
rí arnabarach cona maithib do immacalldaim re Augustin
& ropritchastar Augustin do. Roraidh in rí: ‘Isat
sochrai
chetus bar mbriathra, acht noco chumcaim-se comchetfaid
doib, acht fáilti chainhuarrech fogébthaidh se coro derborsa
bar mbriathra, & pritchaid do chach, ní tairmescaim se
immuib’.
Tuc in rí aitte doib isin cathraig Doruuensis. Lotar
isin cathraig croch Críst reompu co ndeilb Críst inti.
Trebait isin cathraig co hennacc o bés cethecailsi na
n-apstal o hirnaigthib grésachaib o frithairib o hainib
oc forcetal cháich. Rochreit sochaide in du-ssin.
Fo deoig rochreit in rí fein. Rohairfited o bethaid glain
inna chleirech. Dorat doib cumachtai cumdaig eclass inna
cathrach archena. In Dorouensi i n-eclais noeb Martain
re cathraig amuig roattrebsat na clerigh, Bretain o chein
rodochumdaigset. Iarsnafib se trá dochoid Augustin co
h-Etherius eppscop Arelatensis amal atbert Grigoir ris,
corohordned ann corbo huasalepscop do chinind Anglorum.
Iar tuidecht dó dia thig rofaid Lurint huasalsacart &
Petar manach do Roim do aissneis na Saxan do bith
cristaidi, & is hesium uasalepscop, & araile imchomarca do
thaiscidib na hecailsi, & ní chumaic in chumri conorragba.
Rofaid immorro Grigoir araile leó do thennad na creitmi
.i. Millitus & Iustus, Paulinus & Ruffinianus,
& dorat palliu
na llaim do Augustin on ordaigfed epscopu, & tucad do
da epscop .x. do ordugud i n-inadaib saindradhachaib .i.
epscop i l-Lundain & pallium o Grigoir dó &
epscop hi
cathraigh Erbroic & pallium dó o Gregorio & atbert Grigoir
na sacairt Bretan co brathardo do fomugud do, & atbert
Grigoir cen templu na n-idal do scailiud acht a coisecrad
do Dia & altóri intib & tasse na noem & rofáid Grigoir
do Augustin ar nacharagbad diumus tria imad na mirbuile
dorigne Dia per eum ‘ar is ri sochaide dib atbera Dia i
llo bratha non noui uos’. Tuctha epistli uad co h-Edilbrict
dia buidechus ar gabail na hirse & roahnestar Augustin
dona hoentadachaib. Augustin tra dessid hi sossud uasal
epscoip hisin cathraig .i. Cantia, & rochosecair in n-eclais
on urd Romanach, & roch osecair
in n-eclais
dorrigned la h-Edelbricht sel on chathraig i nn-anmaim
Pettair & Poil, & tucad a habdaine do Petar isinn eclais
sin. Cumsanait taissi Augustin cona saigthigidib & taissi
ríg Cantia robáided Petar immorro in t-abb isind ucht mara dianid
ainm Anfleot & rofailsig Dia a chorp & rohadnacht isin
chathraig .i. Bononia. Elfrid immorro isind aimsir hi rríge
Nordanimbrorum (.i. o Umbra fo thuaid) dorat side cath
do dan do ríg Scot .i. cath cruaid i n-Degsastan (.i.
Lapis Degsa) hi torchair Teodball brathair Aedilfrid.
Finit primus liber.
Anno dominicæ incarnationis .dc. Grigoir do hepiltin.
Roscrib Beid dia bethaid & dia gnimradaib & dia
deithidin
im Saxanaib. Laa n-óen dochoid in forum uenalium co
n-acca da maccan rochoema do Saxanaib and co ngnuisib
corcra co mongaib buidi co cnessaib taitnemachaib. ‘Can doib so?’ ol Grigoir. ‘A h-Inis Bretan’, ol na daine.
‘Indatt Cristaide no indat pagandai?’ ol Grigoir. ‘Pagandai’, olsiat. ‘Truag’ (.i. co n-osnaid), arse, ‘letheid ind lochta
so for seilb diabail. Cid a hainm in cheiniúil?’ ar
Grigoir. ‘Angli’, arsiat. ‘Is maith’, ol Grigoir, ‘gnuisi
angel leo, coir a rochtain hi comchrandchor angel. Cid ainm a tuaithi?’ ol Grigoir. ‘Deri’, olseat. ‘Deri’, ol Grigoir, ‘de ira eruti. Cid ainm ind ríg?’ ol Grigoir.
‘lde’, olsiat. ‘Alleluia canfaid’, ol Grigoir ‘do molad De’. Dochuaid Grigoir co dian dochum an papa & atbert
fris forcetlaidi do chor do procept do Saxanaib, ‘& mad
coir’, arse, ‘bam erlam re dul and’. Nirba comairle lasin senod. Amal rogab immorro a hapdaine
rofaid Augustin ut dixi. Iarsein trá rotriall Augustin
na hirse robatar oc Bretnaib do dichor immon caisc & a
n-oentugud & Saxain im oeniris & oénchind.
Atbertatar
immorro Bretnaig na bud cend dóib Augustin & na
hoentaigfitis hic tendad hirsi Saxan. Atbert Augustin:
‘Ar nach áil duibsi a mbráthris, doberat cath duibsi
&
tæthaistí léo.’ Rocomallad anísin. Rola
Edilfrid a n-ár
isind lucc dianid ainm Legacester oc Bretnaib .i. Caer
Legion (.i. Ciuitas Legionum). Tancatar cleirig Bretan
huili do airnaigthe ria laichaib iar cúl in chatha iar
n-aine tredinais doib.
Otchondairc Edilfrid rofoi cuccu; mili & da chet do
chleirchib and & ní térna dib acht .l. ccc.
septies do
manchaib Bennchair namma romarbta and.
Anno ab incarnatione Domini .dc. iiii. Millitum do
hordned i l-Lunnaind .i. cathair na Saxan airtherach. Tames
eturru & Cantia. Sabinct ba flaith i l-Lundaind fo Edilbricht
& dorronad oc Edilbricht eclas do Phól apstal i
l-Lundaind.
Iustus immorro ro hordned in Cantia isin chathraig Dorobreus.
Is inti dorigni in rí eclais do Andrias. Trí míle
a Doruuerui atbath Augustín. Rohordned Lurint na inad
dia éis. Millitus co r-Róimh, & tuc tascide imda o Bonifait
on phapa.
Anno ab incarnatione Domini dc. xui. fichi immorro
o thanic Augustin a m-Bretnu atbath Edilfricht in rí .i.
in tres rí rogab o Chantia co Humbra, Celin in ri tanaise,
Edilbricht in tres rí. Redualt in cethramad. Eduni in
cóicedh .i. ri Rordanimbrorum, Osualt in seised, Ossio a
brathair in sechtmad.
Edilfricht tra mac Muric meic Octa meic Oric,
diarbo ainm Oisc meic Egist. Edball mac Edilbricht na
hinad & roleicc creitim ar in paganacht, & romarb
Saperict
rí Lundaindi, foracaib side tri maccu gentlide. Dochoid
Millitus in t-epscop ar teiched na pagandai co Cantia co
Lurint.
Dochoid Lurint & Iustus hi Frangcaib. Roimraid Lurint
dul na degaid co rothairmescad imme ind-aislingi dia
rochotail i n-eclais Petair .i. rosraigled he ar thréd
Críst
do thrégud cen óeghaire. O thanic maten roindis dond
ríg. Rohimeclaig in rí in comdid, & tucad Mellitus & Iustus
a Francaib, acht ni roleicset chucu lucht Lundaindi Mellitus
ar grad gentliuchta. Tarrasair Mellitus in Cantia i n-eclais
Petair atbath Lurint. Rogab Mellitus epscopoiti. Iustus
i n-eclais Hirofenfe. Atbath Mellitus, Iustus na hinad i
n-ardespocóiti do réir in pápa .i. Bonifait.
Paulin ind
inbaid sin oc pracept do Saxanaib tuascirt. Is e so
fochund a chreitmi .i. Eduni in rí rochuinnig side ingin
Edilbricht rí Cantuariorum do mnai dó .i. Celtiberga
nó
Tata. Roraid a brathair Eadball na tibred in ingin
cristaidi acht do Chrístaide. Atbert Eduni na dernai olc
ri Cristaidib acht roraid ‘Ní diultab-sa’, ar se, ‘mo bith
cristaide dia coemos corbam inraice de’. Tucad do inn
ingen & rofaided Paulín maróen ria. Ranic side
aidchi
chasc do thig ind ríg. Isin aidchi sin tanic araile for
techtairecht diamlaigthe. Issin aidchi sin rothuisim a ben
ingin do .i. Ernfled & robaisted & rohedhpradh do
Dia
dia soérad dond écóir doronai & do
soerad a mná. Is í
do baisted ar tús do Saxanaib tuaiscirt. O'tchondairc
Paulín corbo dulig menma ind
ríg do thairbirt
i n-iris, roguidh in coimdig coro thorromad a tuaid & in
ríg. Rofailsiged do Phaulín tri faitsine .i.
fechtus robói
for indarba ó Hedilfraid o rígh Nordanimbrorum co
ndechaid do thig Reduald rig Cantia for teiched rofáid Edilfraid
techta co Reduald co sétaib ar marbad Éduni fa do
& fa
thrí. ‘& cath fora seilb’, ar se, ‘mina marba Eduni’.
Roraid
Reduald co mairfed Eduni. Adchuala cara do Éduni
& roraid ris: ‘Tanac’, ar se, ‘dot breith dú na coemsat a
ndis ni duit .i. Edilfrid & Reduald’. Atbert Eduni. ‘Noco
chumcaimse. Rodlúthus mo síth & in rí.’
Dochóid uad
a chara & roboi (.i. Eduni) i ndorus na palaiti co toirrsech
& co dubach na suidhi for carraicc & ni fitir
cid dogníd.
Atchondairc duine alaind anaichnidh chuca & roraid
ris, ‘Cid ar a fuile sund at óenur’, or se, ‘&
cách na
chotlud? Dia ngaba mh'forcetul sa’, ar se, ‘notuaslaicfind
ona dubaib & on tsnim fil ort, & noaslaicfind for
ind ríg
na dernai olc fritt, & biat rí do cheniul fein’.
Roraidsom:
‘Dianomsoera ar na cuimgib si, dogen sa a n-apraidh-se.’
Dorat an duine sin fo cetoir a boiss for a chend & roraid:
‘Is e seo in comardha, & tabair dot aire & comaill
do
brethir in tan sin, & dena in forcetal atchluinfe ind inbaid
sin’, & dochoid uad iardain.
Tanic a chara chuca & roraid, ‘Ba cobsaid. Rocumscaided
cride in ríg; ní léic ind rigan olc fritt’.
Rofecht in cath & dor and & rogab
Éduni ind ríge.
Inn-araile ló tra tánic in fer De Paulín co
h-Éduni &
dorat a laim fora mullach & roraid: ‘In tuc in comardha
sa?’ ar se. Dorochair & se crithnaigthe fo chosaib in
cléirig, & rochreit & robaisted, & rofaid sacartu & miledu
do discailiud na n-ídal robatar hi Cair & robaisted i lló
na casc i n-eclais Petair, & dorat sosad epscuip do
Paulín
isin eclais sin .i. eclais chláraigh, & dorigne tempul
mor
and iartain do chlochaib. Atracht ireis & creitem co mmor
hi Nordanimborum & hicond ríg, coro herail cid
creitem
for Erbuald for ríg Saxan funedach. Ropritchastar Paulín
do chennathaig Lindifi den taeb andes do Umbra, & rochreit
Blaica airrí na cathrach Linndocolínae. Noimtheiged
oenben Inis Bretan ind inbaid sin ar met in tsíde.
Honorius papa ind inbaid sin tar eis Bonifait & tuctha
epistle uad do nertad hirse Édune. Atbath an t-uasalepscop
Iustus. Rogab Honorius na hinad an cóicedh epscop ecailsi
Doruuernensis .i. Augustín, Lurint, Millitus, Iustus, Honorius.
Paulín roordnestar Honorius in Lindocolíno, &
dochóid co
Roimh & dorat Honorius in papa pallium do, & rochind
in papa cipe tan atbalad epscop Doruuernensis epscop
Caire do hordned neich na inad, & in fer aile masech,
ar na roscíthaigther tria rea fata na talman co r-Roim.
Rofáidhestar dano Honorius epistle co Góedhelo do
cheilebradh
na casc .i. co manchaib Ia .i. co Baetan co Cronan
co Colman & Lasrian & Scellan.
Dorochair tra Édune la h-Edball rí Bretan, &
re Penta
rex Merciorum .i. ri Castra.
Anno dominicae incarnationis .dcxxxiii. Ara
mora hi Saxnaib tuascirt tar a heis. Ond anbthine sein
ruc Paulínus Edilbercta i lluing co Cantia &
rohairimed
co honorach o Hetball & o Honorio episcopo, & doratsat
lestra imda oir & argait do thimthirech altore De, cros
óir & Étune & in cailech. Hitat innosa
in Cantia. Isin
inbaid si robaded Romanus erchonsol ecailsi Hirofensis
for muir Etálda. Is don eclais sin rohordaig Paulín in
pallium tucc ab Honorio. Iacob immorro deochon Paulín
fer eclastacda & fer noeb & sui chantairechta hi
Cair re
ciana.